CELEX: 62011TN0054
Language: hu
Date: 2011-01-27 00:00:00
Title: T-54/11. sz. ügy: 2011. január 27-én benyújtott kereset — Spanyolország kontra Bizottság

12.3.2011   
            
            
               HU
            
            
               Az Európai Unió Hivatalos Lapja
            
            
               C 80/33
            
         2011. január 27-én benyújtott kereset — Spanyolország kontra Bizottság
   (T-54/11. sz. ügy)
   2011/C 80/58
   Az eljárás nyelve: spanyol
   
      Felek
   
   
      Felperes: Spanyol Királyság (képviselő: M. Muñoz Pérez)
   
      Alperes: Európai Bizottság
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2010. november 16-i C(2010) 7700 bizottsági határozatot, amely csökkenti az Európai Regionális fejlesztési Alapból (ERFA) az 1. célkitűzés alá tartozó (2000-2006), Andalucía CCI 2000.ES.16.1.PO.003. integrált operatív program részére nyújtott támogatást, amennyiben ez 100 %-os pénzügyi korrekciót ír elő az ERFA terhére kifizetett kiadások tekintetében a 2075/2003. sz. és a 2120/2005. sz. szerződések vonatkozásában;
            
         
               —
            
            
               kötelezze az alperes intézményt a költségek viselésére.
            
         
      Jogalapok és fontosabb érvek
   
   Keresetének alátámasztására a felperes két jogalapra hivatkozik.
   
               1.
            
            
               A strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendelet (HL L 161., 1. o.; magyar nyelvű különkiadás 14. fejezet, 1. kötet, 31. o.) 39. cikke (3) bekezdésének amiatt történt megsértésén alapuló első jogalap, hogy a Bizottság nem tartotta tiszteletben a megtámadott határozat elfogadására nyitva álló, a meghallgatástól, illetve adott esetben a spanyol hatóságok kiegészítő észrevételének benyújtásától számított három hónapos határidőt.
            
         
               2.
            
            
               A fent hivatkozott 1260/1999 rendelet 39. cikke (3) bekezdése a) pontjának nem megfelelő alkalmazás miatti megsértésén alapuló második jogalap, tekintettel arra, hogy a Bizottság pénzügyi korrekciót alkalmaz a 2075/2003. sz. és a 2120/2005. sz. szerződések vonatkozásában, mivel feltételezett szabálytalanságok állnak fenn a szerződések odaítélésének eljárásában, jóllehet a hirdetmény közzététele nélküli tárgyalásos eljárást tökéletesen alátámasztja az árubeszerzésre irányuló közbeszerzési szerződések odaítélési eljárásainak összehangolásáról szóló, 1993. június 14-i 93/36/EGK tanácsi irányelv (HL L 199., 1. o.; magyar nyelvű különkiadás 6. fejezet, 2. kötet, 110. o.) 6. cikke (3) bekezdése b) és c) pontjának rendelkezése.